
Hej, jeg har et problem. Jeg har haft hår under armene i et stykke tid nu og jeg synes det er rigtig træls fordi at man kan se hårene hvis jeg fx. har T-shirt på. Jeg snakkede med min mor og hun sagde at jeg gerne Måtte barbere dem væk fordi at hun ikke synes at jeg skulle gå rundt og være nervøs for at have T-shirt på og sådan noget. Jeg ved bare ikke rigtigt, på den ene side vil jeg gerne barbere mig, men på den anden side ikke da ingen af mine veninder gør det og jeg vil ikke være den første. Hvad synes i jeg skal gøre, barbere mig eller ikke?

  
 
Hår under armene
================



Hey du! 



 

Din krop er under
mange forandringer i øjeblikket og de næste år frem, som vil kunne ses og
mærkes på mere eller mindre belejlige tidspunkter. 


Nu er det så hår
under armene og du spørger, hvad du skal gøre.



 

I bund og grund skal
du gøre det, som du er tryggest med og har det bedst med.


På den ene side, så
er det 'bare' hår under armene og en naturlig del af dig. Så du kan jo vælge og
sige fuck it og så have det tøj på, som du har lyst til, selvom man kan se
hårene. Det er noget vi alle har anyway. 



 

Du kan også vælge at
barbere dem, som din mor har foreslået. Jeg kan fuldstændig sætte mig ind i, at
det er træls at være den første, der skal gøre sådan noget, men du må jo huske
på, at de andre piger kommer før eller senere til selv at få hår under armene
og skal selv beslutte sig der for, om de vil barbere eller ej. Så det er bare
nu, hvor du skal beslutte dig og hvis det er, så tænker jeg, at det burde være
muligt at holde hemmeligt at du barbere dem. Hvis det altså kunne gøre dig
tryggere ved den beslutning. De andre har jo ikke krav på at vide, hvad du gøre
med din krop. 



 

Så i bund og grund,
så er valget op til dig. Mærk efter, hvad din mavefornemmelse hælder mest til -
den tager sjældent fejl! Og så vid, at du altid kan tage valget om. Du kan
prøve at beholde hårene og så evt. barbere dem senere eller du kan barbere dem nu
og så lade dem gro, hvis det er det, som du har lyst til. 



 

Det er din krop og
derfor fuldkommen dit valg. 


Jeg håber, at du kan
bruge mit svar :) Al held og lykke herfra!


VH.


Gustav




 Hej. 

Jeg kan godt forstå at det er træls at have hår under armene. Men hår under armene og hår generelt på kroppen er en naturlig del. Man kan sige dem, som ikke har det endnu de får det på et tidspunkt. Der er intet galt i at barbere sig, folk gør det af forskellige grunde. Hvis det var mig som var i din situation så ville jeg barbere mig. Men det ville jeg kun hvis det generer mig og det er noget jeg tænker over så ved at fjerne det ville jeg ikke behøve at tænke på det længere.  


Det med at være den første der gør det i venneflokken er der jo heller intet galt i. Man kan jo lidt sige hvis/når dine veninder oplever det samme, så kan de faktisk henvende sig og spørge dig. Men husk på at der er hverken skam i at have hår under armene eller at barbere sig - det eneste der betyder noget er hvordan DU har det og hvad der gør dig tilpas. Jeg håber du fik svar på dit spørgsmål og hvis ikke er du velkommen til at skrive igen. :-)

Vh. Rebecca

 